พิม-แนท เป็นสองหมูรมควัน แบงค์-แอมป์ รับบทหนักอุ้มแขนล้าในละคร พรายสังคีต
อาถรรพณ์เพลง ท่วมธรณี ของ ผีครูเทิด (หนุ่ม-ศรราม) ที่คร่าชีวิตคนไปมากมาย ในละคร พรายสังคีต ใกล้คลี่คลายซะที โดยฉากที่จะพาไปดูวันนี้เป็นตอนที่ครูเทิด (หนุ่ม-ศรราม) จับ เมญากร (พิม-พิมประภา) และ อิงอร (แนท-ณัฐชา) ไปซ่อนในห้องเก็บเครื่องดนตรีเก่าในบ้าน ยชญ์(แบงค์-อาทิตย์) ซึ่ง ยชญ์ ก็พยายามตามหา 2 สาวเท่าไหร่ก็ไม่พบ เมญากร เห็นซอเก่าจึงหยิบขึ้นมาสีหวังให้พวก ยชญ์ ได้ยิน แต่กว่าจะตามมาช่วย อิงอร ก็ขาดอากาศหายใจจนหมดสติ>> อ่านเรื่องย่อนิยายทุกเรื่อง คลิกที่นี่ <<ฉากนี้ยกกองไปถ่ายทำกันที่ศาลายา เป็นเพิงไม้เก่าจริงๆฝุ่นงี้ฟุ้งตลบ แถมยังเพิ่มสโมกหรือควันเข้าไปอีกเพื่อให้เข้ากับบรรยากาศละครผีๆ งานนี้ฝุ่นจิ๋ว PM2.5 นี่เรื่องขี้ปะติ๋วไปเลย (ฮา) คนที่รับบทหนักสูดฝุ่นสูดควันเต็มๆก็คือ 2 สาว พิม แนท อีกทั้งยังต้องอยู่ในห้องอับๆอีกตะหากแต่สาว พิม มองโลกแง่ดี ดีค่ะ ควันจะได้ไล่ยุง ส่วนสาว แนท ก็โลกสวยเหมือนกัน ดีค่ะ ควันทำให้แสบตา หนูจะได้ร้องไห้ง่ายขึ้น 2 สาวเข้าฉากเป็นหมูรมควันอยู่พักใหญ่ จึงถึงคิว 2 หนุ่ม แอมป์–พีรวัศ กับแบงค์–อาทิตย์ บุกมาช่วย ซึ่งก็เจอบทหนักทั้งคู่ เพราะต้องอุ้มสาวคนละคน 2 หนุ่มก็พูดแซวเรื่องความตัวหนักของ 2 สาวเป็นที่สนุกสนาน แต่จะไม่สนุกก็ตรงที่ ผกก.เหมือนแกล้ง ปล่อยให้ 2 หนุ่มอุ้ม 2 สาวซะไกลเชียว แถมยังเทก 3-4 รอบ กว่าจะเสร็จก็เล่นเอาแขนแทบห้อย 2 สาวหัวเราะสมน้ำหน้า เพราะมะกี้ดันมาล้อเรื่องตัวหนักดีนักติดตามฉากนี้ได้ คืนนี้ 20.30 น. ทางช่อง 7.
อาถรรพณ์เพลง ท่วมธรณี ของ ผีครูเทิด (หนุ่ม-ศรราม) ที่คร่าชีวิตคนไปมากมาย ในละคร พรายสังคีต ใกล้คลี่คลายซะที โดยฉากที่จะพาไปดูวันนี้เป็นตอนที่ครูเทิด (หนุ่ม-ศรราม) 
พรายสังคีต,นิยาย,หนุ่ม ศรราม,พิม พิมประภา,แนท ณัฐชา,แบงค์ อาทิตย์,ท่วมธรณี,ละคร